અનુસૂચિત જાતિ – અનુસૂચિત જનજાતિ અધિનિયમ ( એસસી- એસટી એક્ટ) અંગે સુપ્રીમ કોર્ટના આદેશ પર પુનર્વિચારણા કરવા માટે સરકારે કરેલી પિટિશન -અરજી હાથ ધરતાં સુપ્રીમ કોર્ટે જણાવ્યું હતું કે, આ અંગે 10 દિવસમાં સુનાવણી કરવામાં આવશે. ત્રણ દિવસના સમયની અવધિમાં તમામ પક્ષોએ પોતાનો ઉત્તર આપવાનો રહેશે. અદાલતે જણાવ્યું હતું કે, આ મામલામાં કોઈ પણ પ્રકારનો સ્ટે આપવામાં નહિ આવે. કોર્ટ પોતાના ફેંસલામાં કશું જ પરિવર્તન નહિ કરે. સરકાર દ્વારા પેશ કરાયેલી અરજીમાં સ્ટેની માગણી કરવામાં આવી હતી ,જેને અદાલતે નકારી કાઢી હતી.